Puuma (perekond)
Puuma (Puma) on kaslaste perekond väikeste kaslaste alamsugukonnast. Traditsiooniliselt on sellesse ainsa retsentse liigina paigutatud puuma (Puma concolor). Vahepeal paigutati sinna ka jaguarundi (Puma yagouaroundi), kuid nüüd arvatakse see perekonda Herpailurus. Väljasurnud liikidest paigutatakse sellesse perekonda Puma pardoides ning alates 2017. aastast ka Puma trumani ja Puma inexpectatus, kes varem moodustasid eraldi perekonna Miracinonyx.